**Πρακτικό συνεδρίασης του Δ.Σ. της 25/07/2023**

Σήμερα την 25.07.2023, ημέρα Τρίτη και ώρα 21:00 συνήλθαν τα μέλη του Δ.Σ. της Ελληνικής Ομοσπονδίας Καράτε σε συνεδρίαση με τηλεδιάσκεψη μέσω της πλατφόρμας ZOOM μετά από πρόσκληση του Προέδρου κ. Θεόδωρου-Μαργαρίτη Σιετή με τα εξής θέματα ημερήσιας διάταξης:

1. **1. Έγκριση αποφάσεων Τεχνικής Επιτροπής της 11.07.2023.**
2. **2. Έγκριση αποφάσεων Εκτελεστικής Επιτροπής της 03.07.2023.**
3. **3. Διόρθωση ταμειακού υπολοίπου προϋπολογισμού.**
4. **4. Οικονομικά θέματα-Εγκρίσεις πληρωμών.**
5. **5. Έγκριση συμμετοχής διεθνή διαιτητή Γκορέζη στο Κ1 του Δουβλίνου.**
6. **6. Έγκριση συμμετοχής Ομοσπονδιακού προπονητή Μαργαριτόπουλου στο Κ1 του Δουβλίνου.**
7. **7. Λήψη απόφασης περί έκδοσης ή μη διαπιστωτικής πράξης έκπτωσης για το μέλος του Δ.Σ. Περικλή Κανέλλη.**
8. **8. Λοιπά θέματα, ενημέρωση – αποφάσεις.**

**Παρόντες:**

**1)** Θεόδωρος Μαργαρίτης Σιετής, **2)** Κωνσταντίνος Μητρόπουλος, **3)** Γεώργιος Κελάλης, **4)** Αθανάσιος Φυλακτός, **5)** Σταύρος Σταυριανίδης, **6)** Γεώργιος Σαλιάρης Φασσέας, **7)** Ιωάννης Γιαννέλης, **8)** Περικλής Κανέλλης και **9)** Ιωάννης Ραπτάκης.

**Απόντες:**

**1)** Νικόλαος Ζάχος, **2)** Δημήτριος Μακρής, **3)** Ηλίας Χρήστου, **4)** Παναγιώτης Λάμιας, **5)** Παρασκευάς Ανδρεανίδης, **6)** Νικόλαος Σιαψάλης, **7)** Κωνσταντίνος Παπαδόπουλος και **8)** Κυριακή Κυδωνάκη.

Ο Πρόεδρος κ. Θεόδωρος Μαργαρίτης Σιετής διαπίστωσε ότι υφίσταται η απαιτούμενη από το άρθρο 13 παρ. 13 του Καταστατικού απαρτία και κηρύσσει την έναρξη της συνεδρίασης με τη συζήτηση των θεμάτων της ημερήσιας διάταξης.

Πριν την έναρξη της συζήτησης ο Πρόεδρος της Επιτροπής αγώνων κ. Γιαννέλης ζήτησε να συζητηθεί πρώτο το όγδοο θέμα διότι έχει μία υποχρέωση και ίσως αναχωρήσει πριν την λήξη της συνεδρίασης. Ο Πρόεδρος και τα μέλη του Δ.Σ. ομόφωνα συμφώνησαν και η συνεδρίαση θα αρχίσει από το 8ο θέμα.

**1. Έγκριση αποφάσεων Τεχνικής Επιτροπής της 11.07.2023.**

Ο Γ.Γ. έλαβε τον λόγο και ενημέρωσε τα μέλη του Δ.Σ. για την εισηγητική πρόταση της Τεχνικής Επιτροπής σχετικά με την στελέχωση της Εθνικής ομάδας για το Παγκόσμιο πρωτάθλημα στην Βουδαπέστη και την συμμετοχή αθλητών στο άθλημα του kata στους παράκτιους μεσογειακούς αγώνες στο Ηράκλειο της Κρήτης.

Ακολούθησε διαλογική συζήτηση και το Δ.Σ. αποφάσισε **ομόφωνα** με εννέα θετικές ψήφους, επί εννέα παρόντων την έγκριση των αποφάσεων της Τεχνικής Επιτροπής.

**2. Έγκριση αποφάσεων Εκτελεστικής Επιτροπής της 03.07.2023**

Αφού ο Γ.Γ. ενημέρωσε τα μέλη του Δ.Σ. επί των αποφάσεων της Ε.Ε., ακολούθησε διαλογική συζήτηση και το Δ.Σ. αποφάσισε **ομόφωνα** με εννέα θετικές ψήφους, επί εννέα παρόντων την έγκριση των αποφάσεων της Ε.Ε. της 03.07.2023.

**3. Διόρθωση ταμειακού υπολοίπου προϋπολογισμού.**

Ο Ταμίας έλαβε τον λόγο και ενημέρωσε τα μέλη του Δ.Σ. για τα κάτωθι:

Στο πλαίσιο έγκρισης του Προϋπολογισμού έτους 2023, καταθέσαμε στο Κεντρικό Πρωτόκολλο της Γ.Γ.Α., μεταξύ των άλλων δικαιολογητικών, προσαρμοσμένο προϋπολογισμό κατόπιν της από 10.7.2023 απόφασης του ΔΣ,, στον οποίο εγγράψαμε τη χρηματοδότηση από το στοίχημα 37.500 Ευρώ στον Κωδικό 0103γ, και την τελικώς εγκεκριμένη τακτική επιχορήγηση, 24.106,84 Ευρώ στον ΚΑΕ 0103.

Ωστόσο σύμφωνα με μήνυμα ηλεκτρονικού ταχυδρομείου της Γ.Γ.Α. θα πρέπει να προσαρμόσουμε και το εκτιμώμενο υπόλοιπο της 1/1/2023 80.000 Ευρώ, που αρχικά εκτιμήθηκε κατά την κατάρτιση του Π/Υ, στο ποσό των 152.028,94 Ευρώ, που τελικά έκλεισε κατά την 31.12.2022 (Απολογισμός).

Προκειμένου λοιπόν ο προσαρμοσμένος μας Π/Υ 2023 να έχει επικαιροποιημένα στοιχεία, προτείνεται η υποβολή προς την ΓΓΑ ορθής επανάληψης του Π/Υ 2023 ως ακολούθως:

|  |  |  |  |  |
| --- | --- | --- | --- | --- |
| **K.A** | **ΚΑΤΟΝΟΜΑΣΙΑ** | **ΑΡΧΙΚΟΣ** | **ΤΡΟΠΟΠΟΙΗΣΗ**  **10.7.2023** | **ΤΡΟΠΟΠΟΙΗΣΗ**  **25.7.2023** |
| 103 | Έσοδα από επιχορηγήσεις Γ.Γ.Α. (τακτικός προϋπολογισμός) | 25.875,00 | 24.106,84 | 24.106,84 |
| 0103γ | Χρηματοδότηση ΓΓΑ από στοίχημα για Εθνικές Ομάδες | 25.000,00 | 37.500,00 | 37.500,00 |
| 104 | Έσοδα Τρίτων (Χορηγίες ΟΕ κλπ) | 19.000,00 | 19.000,00 | 19.000,00 |
| 106 | Εσοδα από νέες Εγγραφές | 1.000,00 | 1.000,00 | 1.000,00 |
| 108 | Έσοδα από συνδρομές μελών | 21.000,00 | 21.000,00 | 21.000,00 |
| 114 | Λοιπά έσοδα (Ανάλυση ανα κατηγορία) | 308.125,00 | 297.393,16 | 225.364,22 |
| 0114στ | Έσοδα από Σχολή Προπονητών | 30.000,00 | 30.000,00 | 30.000,00 |
| 115 | Ταμειακό Υπόλοιπο της |  |  |  |
| 1/1/2023 | 80.000,00 | 80.000,00 | 152.028,94 |  |
|  | **ΣΥΝΟΛΑ ΕΣΟΔΩΝ** | **510.000,00** | **510.000,00** | **510.000,00** |

όπου ο ΚΑΕ 115 «Ταμειακό Υπόλοιπο της 1/1/2023» έχει προσαρμοσθεί από το προϋπολογισθέν αρχικό ποσό των 80.000 Ευρώ στο τελικώς απολογισθέν 152.028,94, με ισόποση προσαρμογή της εκτίμησης του ΚΑΕ 114 «Λοιπά έσοδα (Ανάλυση ανά κατηγορία)».

Παρακαλώ για την θετική σας απόφαση, προκειμένου να προχωρήσω στην προσαρμογή και υποβολή στην Γ.Γ.Α.

Ακολούθησε διαλογική συζήτηση και το Δ.Σ. αποφάσισε **ομόφωνα** με εννέα θετικές ψήφους, επί εννέα παρόντων την έγκριση της διόρθωσης του ταμειακού υπολοίπου του προϋπολογισμού.

Με την απόφαση αυτή ο προϋπολογισμός της Ελληνικής Ομοσπονδίας Καράτε για το έτος 2023 προσαρμόζεται και υποβάλλεται στην ΓΓΑ ως εξής:

**Τ Α Μ Ε Ι Α Κ Ο Σ Π Ρ Ο Υ Π Ο Λ Ο Γ Ι Σ Μ Ο Σ**

**ΤΗΣ ΕΛΛΗΝΙΚΗΣ ΟΜΟΣΠΟΝΔΙΑΣ ΚΑΡΑΤΕ**

**ΓΙΑ ΤΗΝ ΟΙΚΟΝΟΜΙΚΗ ΧΡΗΣΗ (1/1/2023-31/12/2023)**

|  |  |  |
| --- | --- | --- |
| **0100 - Ι.ΕΣΟΔΑ** | | |
| **K.A** | **ΚΑΤΟΝΟΜΑΣΙΑ** | **Ποσά 2023** |
| 0103 | Έσοδα από επιχορηγήσεις Γ.Γ.Α. (τακτικός προϋπολογισμός) | 24.106,84 |
| 0103γ | Χρηματοδότηση ΓΓΑ από στοίχημα για Εθνικές Ομάδες | 37.500,00 |
| 0104 | Έσοδα Τρίτων (Χορηγίες ΟΕ κλπ) | 19.000,00 |
| 0106 | Εσοδα από νέες Εγγραφές | 1.000,00 |
| 0108 | Έσοδα από συνδρομές μελών | 21.000,00 |
| 0114 | Λοιπά έσοδα (Ανάλυση ανα κατηγορία) | 225.364,22 |
| 0114στ | Εσοδα από Σχολή Προπονητών | 30.000,00 |
| 0115 | Ταμειακό Υπολοιπο της 1/1 | 152.028,94 |
|  | **ΣΥΝΟΛΑ ΕΣΟΔΩΝ** | **510.000,00** |
|  |  |  |
|  | **0200 - II.ΕΞΟΔΑ** |  |
| **K.A** | **ΚΑΤΟΝΟΜΑΣΙΑ** | **Ποσά 2023** |
| **0210** | **Α. ΔΙΟΙΚΗΤΙΚΕΣ ΔΑΠΑΝΕΣ** |  |
| 0211 | Μισθοδοσία μονίμου προσωπικού (Βασικός Μισθός-χρονοεπίδομα- επίδομα οικογενειακών βαρών κ.λ.π.) | 46.500,00 |
| 0213 | Δικαστικά έξοδα-Νομικές υπηρεσίες | 17.000,00 |
| 0214 | Αμοιβές σε ελεύθερους επαγγελματίες για προσφορά υπηρεσιών (Λογιστής-Ελεγκτές ...κ.τ.λ.) | 15.000,00 |
| 0215 | Εισφορές σε Ι.Κ.Α. - Τ.Ε.Α.Μ. κ.λ.π. | 17.500,00 |
| 0218 | Οδοιπορικά ΔΣ | 1.000,00 |
|  | **ΣΥΝΟΛΟ ΔΙΟΙΚΗΤΙΚΩΝ ΔΑΠΑΝΩΝ** | **97.000,00** |
| **0230** | **Β. ΛΕΙΤΟΥΡΓΙΚΕΣ ΔΑΠΑΝΕΣ** |  |
| 0231 | Καθαριότητα γραφείων- Κοινόχρηστα | 500,00 |
| 0232 | Ταχυδρομικά Τέλη κλπ | 600,00 |
| 0233 | Τηλέφωνα: α) Ο.Τ.Ε., | 1.800,00 |
| 0234 | Συνεδριάσεις Δ.Σ. - Γεν. Συνελεύσεις | 3.000,00 |
| 0236 | Γραφική ύλη | 4.000,00 |
| 0237 | Δημόσιες σχέσεις - Διεθνείς σχέσεις | 3.000,00 |
| 0238 | Εξοπλισμός Γραφείων | 1.000,00 |
| 0239 | Δημοσιεύσεις - Διαφημίσεις - Εκδόσεις - Συνδρομές | 1.000,00 |
| 0240 | Μηχανοργάνωση (Εξοπλισμός - Πρόγραμμα) | 2.000,00 |
| 0242 | Ενοικίαση ή χρήση αποθ. & βοηθ. χώρων | 2.000,00 |
| 0241 | Λοιπά Αναλώσιμα Υλικά | 600,00 |
| 0249 | Λοιπές Δαπάνες | 3.000,00 |
|  | **ΣΥΝΟΛΟ ΛΕΙΤΟΥΡΓΙΚΩΝ ΔΑΠΑΝΩΝ** | **22.500,00** |

|  |  |  |
| --- | --- | --- |
| **0250** | **Γ. ΔΑΠΑΝΕΣ ΕΘΝΙΚΩΝ ΟΜΑΔΩΝ** |  |
| 0251 | Δαπάνες Προπονητών - Τεχνικών Συμβουλών | 2.000,00 |
| 0252 | Παροχές αθλητών (οδοιπορικά-επιβραβεύσεις) | 6.000,00 |
| 0253 | Προετοιμασία εθνικών ομάδων | 12.500,00 |
| 0254 | Επιστημονική υποστήριξη (Γιατροί ντόπιν) | 2.000,00 |
| 0255β | Επίσημες Εκδηλώσεις Εξωτερικού | 206.000,00 |
| 0259 | Ενοικίαση ή χρήση αθλητικών χώρων | 2.000,00 |
|  | **ΣΥΝΟΛΑ ΔΑΠΑΝΩΝ ΕΘΝΙΚΩΝ ΟΜΑΔΩΝ** | **230.500,00** |
| **0270** | **Δ. ΔΑΠΑΝΕΣ ΑΝΑΠΤΥΞΗΣ** |  |
| 0271 | Αμοιβές Προπονητών - Τεχνικών Συμβουλών |  |
| 0272 | Διοργάνωση Περιφερειακών - Διασυλλογικών - Πανελληνίων Πρωταθλημάτων (ανάλυση ανά κατηγορία) | 88.000 |
| 0273 | Επιμόρφωση προπονητών - στελεχών | 6.000 |
| 0275 | Αθλητικό υλικό | 20.000 |
| 0276 | Αναπτυξιακά προγράμματα | 16.000 |
| 0277 | Σχολή Προπονητών | 30.000 |
|  | **ΣΥΝΟΛΑ ΔΑΠΑΝΩΝ ΑΝΑΠΤΥΞΗΣ** | **160.000** |
|  | **ΣΥΝΟΛΟ ΕΞΟΔΩΝ** | **510.000** |

Εντέλλεται ο Γεν. Γραμματέας για την υποβολή του στην ΓΓΑ.

**4. Οικονομικά θέματα-Εγκρίσεις πληρωμών.**

Ο Ταμίας έλαβε τον λόγο και ενημέρωσε τα μέλη του Δ.Σ. για την έγκριση των παρακάτω πληρωμών:

**Α) Πληρωμή τιμ.47 & 48 ποσού 1.860 Ευρώ έκαστο σε ΚΛΑΔΑΣ & ΣΥΝΕΡΓΑΤΕΣ Δ.Ε** Αφορά την αμοιβή του Νομικού Συμβούλου για την κατάθεση προτάσεων κατά της αγωγής ακύρωσης των εκλογών.

**Β) Πληρωμή 1.800 Ευρώ στην W.K.F.** για την ετήσια συνδρομή έτους 2023

Παρακαλώ για την θετική σας απόφαση, προκειμένου να προχωρήσω στην πληρωμή.

Ακολούθησε διαλογική συζήτηση και το Δ.Σ. αποφάσισε **ομόφωνα** με εννέα θετικές ψήφους, επί εννέα παρόντων την έγκριση των παραπάνω πληρωμών.

**5. Έγκριση συμμετοχής διεθνή διαιτητή Γκορέζη στο Κ1 του Δουβλίνου.**

Ο Γ.Γ. έλαβε τον λόγο και ενημέρωσε τα μέλη του Δ.Σ. για την αναγκαιότητα της συμμετοχής του διεθνή διαιτητή Π. Γκορέζη στο Κ1 του Δουβλίνου ώστε να διατηρήσει την άδεια διαιτησίας και να μπορέσει να συμμετάσχει στο Παγκόσμιο πρωτάθλημα στην Βουδαπέστη.

Ακολούθησε διαλογική συζήτηση και το Δ.Σ. αποφάσισε **ομόφωνα** με εννέα θετικές ψήφους, επί εννέα παρόντων την έγκριση της συμμετοχής του διεθνή διαιτητή Π. Γκορέζη στο Κ1 του Δουβλίνου και την έγκριση δαπάνης ύψους μέχρι **2.000€** για αυτό τον σκοπό.

**6.** **Έγκριση συμμετοχής Ομοσπονδιακού προπονητή Σ. Μαργαριτόπουλου στο Κ1 του Δουβλίνου.**

Ο Γ.Γ. έλαβε τον λόγο και ενημέρωσε τα μέλη του Δ.Σ. ότι στους αγώνες Κ1 του Δουβλίνου έχουν δηλώσει συμμετοχή ήδη δέκα αθλητές της Εθνικής ομάδας και προτείνεται να συνοδεύσει τους αθλητές μας ο ομοσπονδιακός προπονητής Σ. Μαργαριτόπουλος.

Ακολούθησε διαλογική συζήτηση και το Δ.Σ. αποφάσισε **ομόφωνα** με εννέα θετικές ψήφους, επί εννέα παρόντων την έγκριση της συμμετοχής του ομοσπονδιακού προπονητή Σ. Μαργαριτόπουλου στο Κ1 του Δουβλίνου και την έγκριση δαπάνης ύψους μέχρι **1.600€** για αυτό τον σκοπό.

Πριν την έναρξη της συζήτησης του 7ου θέματος εμφανίστηκε στην συνεδρίαση ο Κ.

Παπαδόπουλος και τα παρόντα μέλη της συνεδρίασης έγιναν δέκα.

**7. Λήψη απόφασης περί έκδοσης ή μη διαπιστωτικής πράξης έκπτωσης για το μέλος του Δ.Σ. Περικλή Κανέλλη.**

Ο Πρόεδρος αφού πιστοποίησε ότι όλα τα παριστάμενα μέλη του Δ.Σ. έχουν λάβει γνώση όλων των σχετικών εγγράφων (Καταγγελία, Νομική Γνώμη) έδωσε τον λόγο στον κ. Κανέλλη, ο οποίος ενημέρωσε εκτενώς τα μέλη του Δ.Σ., σχετικά με τις απόψεις του επί της καταγγελίας εις βάρος του. Κατόπιν έλαβε χώρα διαλογική συζήτηση και το Δ.Σ. αποφάσισε **ομόφωνα** με εννέα ψήφους επί εννέα παρόντων την έκδοση διαπιστωτικής πράξης έκπτωσης για το μέλος του Δ.Σ. Περικλή Κανέλλη με το εξής περιεχόμενο :

**ΔΙΑΠΙΣΤΩΤΙΚΗ ΠΡΑΞΗ ΕΚΠΤΩΣΗΣ ΤΟΥ ΜΕΛΟΥΣ ΤΟΥ Δ.Σ. ΕΛ.Ο.Κ. Περικλή Κανέλλη**

Αφού λάβαμε υπ’ όψει: (α) την από 14/07/2023 ενυπόγραφη καταγγελία του κου Μάριου Σιταρά, (β) την από 24/07/2023 γνώμη του νομικού συμβούλου της ΕΛ.Ο.Κ. και (γ) την από 25/07/2023 απόφαση του Δ.Σ. της ΕΛ.Ο.Κ.

**Διαπιστώνουμε τη συνδρομή κωλύματος στο πρόσωπο του Περικλή Κανέλλη** και συνεπώς εκπίπτει αυτοδικαίως από την θέση του μέλους του Δ.Σ. στην οποία εξελέγη στις αρχαιρεσίες της 29.05.2021 δυνάμει των άρθρων 3 §3 Ν.2725/1999 **όπως ισχύει.** Συγκεκριμένα, δυνάμει της από …/07/2023 καταγγελίας του Μάριου Σιταρά υφίστανται αποχρώσες ενδείξεις, ότι το μέλος του Δ.Σ. Περικλής Κανέλλης, **αν και είχε καταθέσει στην Ομοσπονδία την άδεια ασκήσεως επαγγέλματος** **προπονητή Καράτε,** εν τούτοις ασκεί εν τοις πράγμασιν καθήκοντα προπονητή, συντρέχοντος κατ’ αυτόν τον τρόπο του κωλύματος του άρθρου 3 παρ. 3 του Ν.2725/1999, **όπως ισχύει.**

Εν όψει της λειτουργίας της επιτροπής δεοντολογίας της ΕΛ.Ο.Κ. η υπόθεση παραπέμφθηκε για περαιτέρω διερεύνηση και απόδοση των ευθυνών από την παραβίαση του Καταστατικού και των Κανονισμών της ομοσπονδίας.

**Ο κ. Κανέλλης δεν έλαβε μέρος στην ψηφοφορία και μετά την απόφαση έκδοσης διαπιστωτικής πράξης έκπτωσης εις βάρος του αποχώρησε από την συνεδρίαση του Δ.Σ.**

Μη υπάρχοντος άλλου θέματος προς συζήτηση, ο Πρόεδρος κήρυξε την λήξη της συνεδριάσεως του Δ.Σ. της Ελληνικής Ομοσπονδίας Καράτε.